Illum l-ambaxxaturi għall-UE qablu dwar mandat għal negozjati mal-Parlament Ewropew dwar il-proposta għal Ċertifikat Aħdar Diġitali. Dan iċ-ċertifikat ser jiffaċilita l-moviment sikur u liberu matul il-pandemija tal-COVID-19 billi jipprovdi prova li persuna tkun tlaqqmet kontra l-COVID-19, irċeviet riżultat negattiv tat-test jew fieqet mill-COVID-19. Is-sitwazzjoni epidemjoloġika attwali għadha ta' tħassib kbir, iżda meta nħarsu 'l quddiem, jeħtieġ li jkollna soluzzjonijiet li jaħdmu fl-istati membri kollha. Iċ-Ċertifikat Aħdar Diġitali qiegħed hemm biex jiffaċilita moviment sikur u liberu. Huwa l-aktar importanti għaċ-ċittadini tagħna, għas-soċjetajiet tagħna u għall-irkupru tal-ekonomiji tagħna. Nilqa' dan l-ewwel pass. Dan juri li aħna lesti nimpenjaw ruħna b'mod kostruttiv mal-Parlament Ewropew u mal-Kummissjoni biex inkomplu nimxu b'pass mgħaġġel fuq dawn il-proposti, sabiex iċ-ċertifikat u s-sistema jkunu qed jaħdmu b'mod sħiħ dan is-sajf. Il-qafas legali taċ-Ċertifikat Aħdar Diġitali jikkonsisti minn żewġ proposti leġiżlattivi. L-ewwel waħda tikkonċerna liċ-ċittadini tal-UE u l-membri tal-familji tagħhom u t-tieni tikkonċerna ċittadini ta' pajjiżi terzi li jkunu qed joqogħdu legalment jew jirrisjedu legalment fit-territorju ta' stat membru. Skont dawn il-proposti, ser ikun possibbli li ċ-ċertifikat jintuża fl-Istati Membri kollha tal-UE. Ser jiġi introdott ukoll fl-Iżlanda, il-Liechtenstein, in-Norveġja u l-Iżvizzera. Iċ-Ċertifikat Aħdar Diġitali ser ikun miftuħ ukoll għal inizjattivi li qed jiġu żviluppati globalment. Dawn huma l-emendi ewlenin introdotti fit-testi leġiżlattivi mill-Kunsill: referenza għall-fatt li Ċertifikat Aħdar Diġitali mhuwiex prekundizzjoni biex jiġu eżerċitati d-drittijiet ta' moviment liberu u mhuwiex dokument tal-ivvjaġġar, sabiex jiġi enfasizzat il-prinċipju ta' nondiskriminazzjoni, b'mod partikolari fir-rigward ta' persuni mhux imlaqqmin artikolu ġdid dwar id-dimensjoni internazzjonali taċ-Ċertifikat Aħdar Diġitali, li jiċċara t-trattament li għandu jingħata liċ-ċertifikati maħruġin liċ-ċittadini tal-Unjoni u lill-membri tal-familja tagħhom kif ukoll liċ-ċittadini ta' pajjiżi terzi li joqogħdu/jirrisjedu legalment u li jkunu ġew imlaqqmin f'pajjiżi terzi id-dispożizzjonijiet dwar il-protezzjoni tad-data ssaħħu fit-test kollu tar-regolament ewlieni, b'mod partikolari fuq il-bażi tal-opinjoni konġunta tal-kontrollur Ewropew għall-protezzjoni tad-data u tal-bord Ewropew għall-protezzjoni tad-data it-test issa jinkludi dispożizzjoni tranżizzjonali biex jiġi żgurat li l-istati membri jkunu jistgħu jkomplu jużaw is-sistemi li bħalissa għandhom fis-seħħ matul perjodu qasir ta' sitt ġimgħat wara d-dħul fis-seħħ tar-regolament ewlieni u sakemm il-qafas taċ-Ċertifikat Aħdar Diġitali jkun qed jaħdem b'mod sħiħ fit-territorju tagħhom it-test tal-abbozz ta' regolament fih dispożizzjoni li tippermetti lill-Irlanda u lill-istati membri l-oħra jaċċettaw b'mod reċiproku ċertifikati maħruġin lil ċittadini ta' pajjiżi terzi fuq il-bażi tar-reċiproċità Kuntest Fis-17 ta' Marzu 2021, il-Kummissjoni Ewropea ppreżentat żewġ proposti għal regolamenti, soġġetti għall-proċedura leġiżlattiva ordinarja, biex jinħoloq Ċertifikat Aħdar Diġitali u jiġi ffaċilitat il-moviment liberu sikur taċ-ċittadini fi ħdan l-UE matul il-pandemija tal-COVID-19. Fid-19 ta' Marzu 2021, l-ambaxxaturi għall-UE approvaw l-istabbiliment u l-mandat tal-Grupp ta' Ħidma Ad Hoc biex jaċċellera bħala kwistjoni ta' prijorità n-negozjar tal-proposti msemmijin hawn fuq. Wara diversi laqgħat fil-livell tal-grupp ta' ħidma, l-ambaxxaturi għall-UE issa qablu dwar pożizzjoni komuni bil-ħsieb li jibdew in-negozjati mal-Parlament Ewropew. Il-passi li jmiss Il-Parlament Ewropew mistenni jadotta l-pożizzjoni tiegħu waqt il-plenarja tiegħu bejn is-26 u d-29 ta' April. In-negozjati interistituzzjonali ser jibdew mill-aktar fis possibbli wara li dan isir. L-istati membri saħqu fuq l-impenn tagħhom li l-qafas ikun lest sas-sajf tal-2021. Proposta għal Regolament dwar qafas għall-ħruġ, għall-verifika u għall-aċċettazzjoni ta' ċertifikati interoperabbli dwar il-vaċċinazzjoni, l-ittestjar u l-irkupru għall-faċilitazzjoni tal-moviment liberu waqt il-pandemija tal-COVID-19 (Ċertifikat Aħdar Diġitali) Proposta għal Regolament dwar qafas għall-ħruġ, għall-verifika u għall-aċċettazzjoni ta' ċertifikati interoperabbli dwar il-vaċċinazzjoni, l-ittestjar u l-irkupru għaċ-ċittadini ta' pajjiżi terzi li joqogħdu legalment jew li jirrisjedu legalment fit-territorji tal-Istati Membri waqt il-pandemija tal-COVID-19 (Ċertifikat Aħdar Diġitali) Mandat tal-Kunsill għal negozjati mal-Parlament Ewropew Il-pandemija tal-COVID-19: ir-rispons tal-UE (informazzjoni ġenerali) COVID-19: vjaġġar u trasport (informazzjoni ġenerali)